Hylands House
Historia

Yhdistyneen kuningaskunnan alahuoneen jäsen, sir John Comyns osti Shaxstonesin kartanon vuonna 1728, joka kuului Writtleen. Comyns rakennutti uuden kartanon päärakennuksen, joka valmistui vuonna 1730. Uuden rakennuksen nimeksi annettiin Hylands House. Alkuperäisen rakennuksen julkisivu oli tehty punatiilestä. Kaksikerroksinen punatiilirakennus edusti Englannin kuningatar Annan aikaista arkkitehtuuria. Hylands House säilyi alkuperäisessä kunnossa Comyns suvun omistuksen aikana.
Tanskalainen sokerikauppias Cornelius Hendrickson Kortright osti kartanon huutokaupasta vuonna 1814.
Kortright palkkasi maisemasuunnittelija Humphry Reptonin suunnittelemaan uuden maisemapuutarhan kartanolle. Reptonia pidetään Lancelot 'Capability' Brownin ja William Kentin ohella merkittävänä maisema-arkkitehtinä, joka vaikutti vuosien 1720-1820 välisenä aikana.
Repton vaikutti siihen, että kartanon päärakennus sai nykyisen uusklassisen ilmeen, joka muodostuu portiikista ja joonialaisista pylväistä. Uudistettu päärakennus edusti Yrjöjen aikakauden arkkitehtuurin parhainta eleganssia.
Kortright kestitsi brittiläisiä sotilaita kartanossa Napoleonin sotien aikana, koska sotilasosasto oli perustanut tukikohdan lähimaastoon.
Kortrightin perhe kasvoi, jonka takia hän osti uuden kartanon Fryerningista ja laittoi kartanon myyntiin.
Hollantilaispankkiiri Pierre Caesar Labouchére osti kartanon ja laajensi päärakennusta. Labouchéren jäljiltä on nykyisen päärakennuksen koko ja muoto. Labouchére viimeisteli maisemapuutarhan.
Labouchére rakensi kartanon maille 85 metriä pitkän kasvihuoneen, mikä oli lämmitetty. Talvipuutarhassa kasvatettiin hedelmiä ja vihanneksia, jotka voittivat palkintoja. Labouchére osti tanskalaisen kuvanveistäjä Bertel Thorsvaldsenin veistoksia.
Ruukinpatruuna, alahuoneen jäsen John Attwood osti kartanon Labouchéren menehtymisen jälkeen. Attwood laajensi kartanoa ostamalla 3500 eekkeriä lisää maata. Hän osti kartanon, koska hän halusi päästä Yhdistyneen kuningaskunnan ylähuoneen jäseneksi. Attwoodin poliittiset unelmat ajoivat hänet vararikkoon, jonka takia hän myi kartanon ja muutti Ranskaan.
Panimon omistaja Arthur Pryor oli kartanon seuraava omistaja. Hän kunnostautui juhlahuoneen uudistajana. Pryorin aikana kartanossa ei tehty mittavia uudistuksia. Pryor muistetaan alueen patriarkkana, joka osallistui hyväntekeväisyystoimintaan.
Baronetti Daniel Gooch oli seuraava omistaja Pryorin jälkeen. Gooch oli vaurastunut rautatie- ja kaapeli-insinöörinä. Hän asensi kartanoon sähkö- ja puhelinlinjat. Goochin aikakausi muistetaan näyttävistä seurapiirijuhlista.
Ensimmäisen maailmansodan aikana Hylands House toimi sotilassairaalana.
Panimon omistaja John Hanbury osti kartanon vuonna 1922, mutta hän menehtyi seuraavana vuonna. Leskivaimo Christine Hanbury otti kartanon halinnan itselleen. Hanburyn pariskunnan poika Jock Hanbury oli kartanon perijä, mutta hän menehtyi lentokoneonnettomuudessa toisen maailmansodan aikana. Christine Hanbury oli kartanon viimeinen yksityisomistaja. Hän menehtyi vuonna 1962.
Chelmsfordin kaupunki osti kartanon vuonna 1966. Kaupunki käynnisti mittavat kunnostus- ja uudistustyöt kartanolla, jotka kestivät useiden vuosikymmenien ajan.
Hylands Parkista tuli V Festival -musiikkitapahtuman pitopaikka. Festivaalin tuotti yrittäjä Richard Bransonin Virgin Group vuosina 1996-2017.
Kartano esiintyy Valkoisena talona Chasing Liberty -elokuvassa, mikä valmistui vuonna 2004.